गंगरेल पहुंचने लगे पर्यटक, बंद फौव्वारे, टूटे झूले देख हो रहे मायूस
गंगरेल में प्रवेश के लिए सैलानियों से 10 रुपए लिए जा रहे हैं लेकिन इसके बदले में लोगों को कोई सुविधा नहीं मिल रही है।
डैम के बाएं व दाएं गार्डन में चार फौव्वारे लगाए गए हैं, लेकिन चारों बंद पड़े हैं और इनके चारों ओर गंदा पानी जमा है। गार्डन के पास पानी के लिए टोटी लगाकर 10 नल लगाए गए हैं, पर सभी टूटे पड़े हैं। यहां लगी टाइल्स भी इतनी अधिक गंदी हो गई है कि कोई इन्हें देख कोई भी यहां का पानी नहीं लेगा। गार्डन के ऊपर बनाया गया स्वीमिंग पूल भी सालों से बंद पड़ा है। पांच साल पूर्व टूटे झूलों की मरम्मत भी अब तक नहीं की गई है। नए साल को लेकर लोगों का आना शुरू हो चुका है लेकिन प्रशासन की ओर से इसकी कोई तैयारी दिखाई नहीं पड़ रही है।
गंगरेल पहुंचने वाले पर्यटकों को यहां की प्राकृतिक सुंदरता व आबोहवा ही खींचती है। ऊंची पहाड़ियां, विशाल बांध, चाराें ओर हरियाली के अलावा कुछ नया नहीं है। अच्छे होटल, झूले आदि की कमी खलती है। पर्यटन विकास के लिए यहां समिति का गठन तो किया गया, लेकिन शुल्क वसूली के अलावा कोई काम नहीं दिख रहा है।
चेक कराता हूं
बंद फौव्वारे, टूटे झूले की जानकारी नहीं है। मैं चेक कराता हूं। इस कार्य के लिए इरिगेशन वालों को पैसे भी मिले हैं। भीमसिंह, कलेक्टर धमतरी
धमतरी। गंगरेल बांध के गार्डनों में 5 स्थानों पर लगे हैं फौव्वारे, सभी पड़े हैं बंद।
hin_Deva hin_Deva hin_Deva hin_Deva hin_Deva hin_Deva hin_Deva